ໄທຈັບຄົນອະເມຣິກັນ ຖານໝິ່ນປະໝາດກະສັດ
ທາງການໄທໄດ້ຈັບ ຄົນອະເມຣິກັນຜູ້ນຶ່ງ ໃນຂໍ້ຫາໝິ່ນປະໝາດກະສັດ
ເຈົ້າໜ້າທີ່ໄທກ່າວວ່າ ພົນລະເມືອງອະເມຣິກັນຄົນນຶ່ງໄດ້ຖືກຈັບຫຼັງຈາກຜູ້ກ່ຽວໄດ້ພິມເຜີຍ ແຜ່ເອກກະສານທີ່ຖືວ່າໝິ່ນປະໝາດກະສັດໄທ ທາງອິນເຕີແນັດ ຕຳຫຼວດກ່າວວ່າ ນາຍ Lerpong Wichaikhammat ອາຍຸ 54 ປີ ໄດ້ຖືກຈັບໃນວັນອັງ ຄານຜ່ານມາໃນເຂດພາກອີສານຂອງໄທແລະເວລາກຳລັງຖືກຄຸມຂັງລະຫວ່າງການພິຈາລະ ນາຄະ ດີທີ່ຄຸກພິເສດທີ່ບາງກອກ ເຈົ້າໜ້າທີ່ເວົ້າວ່າ ຄົນອະເມຣິກັນເຊື້ອສາຍໄທຜູ້ນີ້ໄດ້ແປບົດຂຽນຕ່າງໆທີ່ຖືວ່າໝິ່ນປະໝາດ ຕໍ່ກະສັດໄທ ແລະພິມເຜີຍແຜ່ເອກກະສານເຫຼົ່ານີ້ ທາງອິນເຕີແນັດ ນອກນັ້ນແລ້ວລາວຍັງ ຖືກກ່າວຫາວ່າ ບລອັກຂອງລາວມີລິງສ໌ເຊື່ອມໂຍງນຳພາຜູ້ຊົມໃຊ້ອິນເຕີແນັດເຂົ້າໄປຫາປື້ມ “ກະສັດທີ່ບໍ່ເຄີຍຍິ້ມຫົວຫຼື The King Never Smiles” ຊຶ່ງຖືວ່າເປັນປື້ມທີ່ຕຳໜິຕິຕຽນຕໍ່ ພະລາດຊະວົງຂອງໄທນັ້ນ